S-1457/2019

D Ó M U R

Héraðsdóms Reykjaness 14. nóvember 2019 í máli nr. S1457/2019:

Ákæruvaldið

(G-kk-nf Þ-kk-nf S-kk-nf aðstoðarsaksóknari) gegn

M-kk-þgf S-kk-þgf J-kk-þgf

(M-kk-nf I-kk-nf M-kk-nf lögmaður)

Mál þetta, sem dómtekið var 30. október sl., höfðaði lögreglustjórinn á höfuðborgarsvæðinu með ákæru 17. september sl. á hendur ákærða, M-kk-þgf S-kk-þgf J-kk-þgf, kt. 0000000000, Lautarsmára 47 í Kópavogi:

„fyrir eftirtalin fíkniefna og umferðarlagabrot:

1.

Umferðarlagabrot með því að hafa, föstudaginn 19. október 2018, ekið bifreiðinni [...] undir áhrifum áfengis og óhæfur til að stjórna henni örugglega vegna áhrifa slævandi lyfja og ávana og fíkniefna (í blóði mældist vínandi 0,79‰, alprazólam 12 ng/ml, klónazepam 12 ng/ml, kókaín 260 ng/ml og tetrahýdrókannabínól 1,0 ng/ml) um bifreiðastæði við Stórakrika 2 í Mosfellsbæ, uns lögregla stöðvaði aksturinn.

Telst þessi háttsemi varða við 1., sbr. 2. mgr. 44. gr. 1., sbr. 2. mgr. 45. gr., 1., sbr. 2. mgr. 45. gr. a. og 1. mgr. 48. gr., sbr. 1. mgr. 100. gr. umferðarlaga nr. 50/1987.

2.

Fíkniefnalagabrot með því að hafa, föstudaginn 19. október 2018, haft í vörslum sínum 2,15 g af kókaíni og 0,11 g af maríhúana sem ákærði geymdi farþegasæti bifreiðarinnar [...] og lögregla fann við leit í kjölfar afskipta við verslun Bónus í Skipholti, Reykjavík.

Telst þessi háttsemi ákærða varða við 2., sbr. 5. og 6. gr. laga nr. 65/1974 og 2. gr., sbr. 1. mgr. 14. gr. reglugerðar um ávana og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

3.

Umferðarlagabrot með því að hafa, þriðjudaginn 23. október 2018, ekið bifreiðinni [...] óhæfur til að stjórna henni örugglega vegna áhrifa slævandi lyfja og 2 ávana og fíkniefna (í blóði mældist alprazólam 32 ng/ml, klónazepam 14 ng/ml, kókaín 350 ng/ml og tetrahýdrókannabínól 0,7 ng/ml) vestur Vesturlandsveg, við Aðaltún í Mosfellsbæ, uns lögregla stöðvaði aksturinn.

Telst þessi háttsemi varða við 1., sbr. 2. mgr. 44. gr., 1., sbr. 2. mgr. 45. gr. a. og 1. mgr. 48. gr., sbr. 1. mgr. 100. gr. umferðarlaga nr. 50/1987.

4.

Fíkniefnalagabrot með því að hafa, þriðjudaginn 30. október 2018, haft í vörslum sínum 1,06 g af kókaíni sem ákærði geymdi í tösku innanklæða og lögregla fann við leit í kjölfar afskipta á Reykjanesbraut, móts við verslun 1011 á Dalvegi, Kópavogi.

Telst þessi háttsemi ákærða varða við 2., sbr. 5. og 6. gr. laga nr. 65/1974 og 2. gr., sbr. 1. mgr. 14. gr. reglugerðar um ávana og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

5.

Umferðarlagabrot með því að hafa, þriðjudaginn 30. október 2018, ekið bifreiðinni [...] óhæfur til að stjórna henni örugglega vegna áhrifa slævandi lyfja og ávana og fíkniefna (í blóði mældist alprazólam 62 ng/ml, díazepam 170 ng/ml, nordíazepam 65 ng/ml klónazepam og tetrahýdrókannabínól 1,5 ng/ml) um bifreiðastæði við lögreglustöðina að Vínlandsleið í Reykjavík, uns lögregla stöðvaði aksturinn Telst þessi háttsemi varða við 1. sbr. 2. mgr. 44. gr. og 1., sbr. 2. mgr. 45. gr. a., sbr. 1. mgr. 100. gr. umferðarlaga nr. 50/1987.

6.

Umferðarlagabrot með því að hafa, sunnudaginn 4. nóvember 2018, ekið bifreiðinni [...] óhæfur til að stjórna henni örugglega vegna áhrifa ávana og fíkniefna (í blóði mældist kókaín 745 ng/ml og tetrahýdrókannabínól 1,2 ng/ml) austur Vesturlandsveg í Reykjavík, uns lögregla stöðvaði aksturinn við verslun 1011 á Vesturlandsvegi, og á sama tíma haft í vörslum sínum 1,03 g af kókaíni sem ákærði geymdi milli sæta í bifreiðinni og lögregla fann við leit.

Telst þessi háttsemi varða við 1., sbr. 2. mgr. 45. gr. a., sbr. 1. mgr. 100. gr. umferðarlaga nr. 50/1987 og 2. gr., sbr. 5. og 6. gr., laga um ávana og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

7. 3

Umferðarlagabrot með því að hafa, sunnudaginn 18. nóvember 2018, ekið bifreiðinni [...] undir áhrifum áfengis og óhæfur til að stjórna henni örugglega vegna áhrifa slævandi lyfja og ávana og fíkniefna (í blóði mældist vínandi 0,88‰, alprazólam 25 ng/ml, díazepam 58 ng/ml, nordíazepam 72 ng/ml, kókaín 60 ng/ml og tetrahýdrókannabínól 1,5 ng/ml) norður Dalveg í Kópavogi, uns lögregla stöðvaði aksturinn við lögreglustöðina á Dalvegi.

Telst þessi háttsemi varða við 1., sbr. 2. mgr. 44. gr., 1., sbr. 2. mgr. 45. gr. og 1., sbr. 2. mgr. 45. gr. a., sbr. 1. mgr. 100. gr. umferðarlaga nr. 50/1987.

8.

Umferðarlagabrot með því að hafa, fimmtudaginn 17. janúar 2019, ekið bifreiðinni [...] óhæfur til að stjórna henni örugglega vegna áhrifa slævandi lyfja og ávana og fíkniefna (í blóði mældist alprazólam 8,2 ng/ml, amfetamín 45 ng/ml og tetrahýdrókannabínól 1,6 ng/ml) vestur Miklubraut, norður Snorrabraut og vestur Eiríksgötu í Reykjavík, uns lögregla stöðvaði aksturinn við Hallgrímskirkju.

Telst þessi háttsemi varða við 1. sbr. 2. mgr. 44. gr. og 1., sbr. 2. mgr. 45. gr. a., sbr. 1. mgr. 100. gr. umferðarlaga nr. 50/1987.

Þess er krafist að ákærði verði dæmdur til refsingar, greiðslu alls sakarkostnaðar og til sviptingar ökuréttar skv. 101. og 102. gr. nefndra umferðarlaga.. Þá er krafist upptöku á 3,21 g af kókaíni og 0,11 g af maríhúana samkvæmt heimild í 6. og 7. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

Kröfur ákærða í málinu eru þær að honum verði gerð sú vægasta refsing sem lög leyfa. Þá krefst verjandi ákærða hæfilegrar þóknunar sér til handa vegna verjandastarfans.

Farið var með mál þetta samkvæmt 164. gr. laga nr. 88/2008 um meðferð sakamála. Ákærði hefur játað sakargiftir og var málið tekið til dóms án frekari sönnunarfærslu eftir að sækjanda og verjanda hafði verið gefinn kostur á að tjá sig um lagaatriði máls og ákvörðun viðurlaga.

Sannað er með skýlausri játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru, að því undanskildu að tilvísun til 48. gr. laga nr. 50/1987 er ofaukið í ákæruliðum nr. 1 og 3.

Ákærði er fæddur í [...]. Samkvæmt sakavottorði ákærða gekkst hann undir lögreglustjórasátt 8. október 2014 vegna brots á 1. mgr., sbr. 2. mgr., 45. gr. a laga nr. 4

50/1987. Ákærði hefur nú í annað sinn verið fundinn sekur um akstur undir áhrifum ávana og fíkniefna. Að öllu framangreindu virtu þykir refsing ákærða hæfilega ákveðin sekt að fjárhæð 2.689.000 krónur og komi 68 daga fangelsi í stað sektarinnar verði hún eigi greidd innan fjögurra vikna frá birtingu dómsins.

Með vísan til tilvitnaðra ákvæða laga nr. 50/1987 í ákæru ber að svipta ákærða ökurétti í fimm ár frá dómsbirtingu að telja.

Þá verða fíkniefni gerð upptæk eins og krafist er og nánar greinir í dómsorði.

Loks verður ákærði dæmdur til að greiða sakarkostnað, þ.m.t. málsvarnarþóknun skipaðs verjanda síns sem ákveðin er með virðisaukaskatti í dómsorði.

A-kk-nf H-kk-nf héraðsdómari kveður upp dóm þennan.

D Ó M S O R Ð:

Ákærði, M-kk-nf S-kk-nf J-kk-nf, greiði sekt að fjárhæð 2.689.000 krónur og komi 68 daga fangelsi í stað sektarinnar verði hún eigi greidd innan fjögurra vikna frá birtingu dómsins.

Ákærði sæti sviptingu ökuréttar í fimm ár frá birtingu dóms þessa að telja.

Ákærði sæti upptöku á 3,21 g af kókaíni og 0,11 g af maríhúana.

Ákærði greiði þóknun skipaðs verjanda síns, M-kk-ef I-kk-ef M-kk-ef lögmanns, 126.480 krónur. Ákærði greiði 1.256.392 krónur í annan sakarkostnað. 4

50/1987. Ákærði hefur nú í annað sinn verið fundinn sekur um akstur undir áhrifum ávana og fíkniefna. Að öllu framangreindu virtu þykir refsing ákærða hæfilega ákveðin sekt að fjárhæð 2.689.000 krónur og komi 68 daga fangelsi í stað sektarinnar verði hún eigi greidd innan fjögurra vikna frá birtingu dómsins.

Með vísan til tilvitnaðra ákvæða laga nr. 50/1987 í ákæru ber að svipta ákærða ökurétti í fimm ár frá dómsbirtingu að telja.

Þá verða fíkniefni gerð upptæk eins og krafist er og nánar greinir í dómsorði.

Loks verður ákærði dæmdur til að greiða sakarkostnað, þ.m.t. málsvarnarþóknun skipaðs verjanda síns sem ákveðin er með virðisaukaskatti í dómsorði.

A-kk-nf H-kk-nf héraðsdómari kveður upp dóm þennan.

Ákærði, M-kk-nf S-kk-nf J-kk-nf, greiði sekt að fjárhæð 2.689.000 krónur og komi 68 daga fangelsi í stað sektarinnar verði hún eigi greidd innan fjögurra vikna frá birtingu dómsins.

Ákærði sæti sviptingu ökuréttar í fimm ár frá birtingu dóms þessa að telja.

Ákærði sæti upptöku á 3,21 g af kókaíni og 0,11 g af maríhúana.

Ákærði greiði þóknun skipaðs verjanda síns, M-kk-ef I-kk-ef M-kk-ef lögmanns, 126.480 krónur. Ákærði greiði 1.256.392 krónur í annan sakarkostnað.